અભિષેક અને એશ્વર્યાની લિટલ પ્રિન્સેસ આરાધ્યા બચ્ચન પણ કોઇ જાતના પ્રયત્નો વગર અત્યારથી જ ખૂબ પોપ્યૂલર છે. અભિષેક અને એશ્વર્યાએ આરાધ્યાના જન્મ બાદ ખાસા સમય સુધી એ વાતનું ખૂબ ધ્યાન રાખ્યું હતું કે, ક્યાંય પણ પ્રેસમાં તેનો ફોટો ન આવી જાય. જો કે, ધીરે-ધીરે તેઓ પણ આ બાબતે સહજ થઇ ગયા હતા. થોડા સમય પહેલા જ એશ્વર્યાએ આરાધ્યા માટે થિમ બર્થ ડે પાર્ટી ઓર્ગેનાઇઝ કરી હતી અને આ પાર્ટીના ઇનસાઇડ ફોટોઝ સાશિયલ મીડિયા તથા અખબારોમાં ઘણા પોપ્યૂલર થયા હતા. એ પહેલાં 'એ દિલ હે મુશ્કિલ' રિલિઝ થતા પહેલા પણ આરાધ્યા બચ્ચનનું નામ સમાચારમાં ચમક્યું હતું. આ ફિલ્મના સેટ પર રણબીર કપૂર અભિષેક બચ્ચનું જેકેટ પહેરીને આવ્યો હતો અને આરાધ્યાને પાછળથી જોતાં એવું લાગ્યું કે એ તેના પપ્પા અભિષેક છે. આ કિસ્સો એશ્વર્યા એ જાતે મીડિયા સાથે શેર કર્યો હતો.